Mørkholt Hage Grundejerforening

Formandens beretning

Endnu et år er gået og vi er igen samlet til årets vigtigste møde i foreningen.

Det er med stor glæde at vi kan konstatere, at der nu endelig er kommet gang i salget af sommerhuse og det er dejligt at kunne byde velkommen til

Til Tove og Jonny i nr 27 og Mette og Peter i nr 49.

Der har været afholdt 4 bestyrelsesmøder hvor der har været fuldt op på igangværende aktiviteter og naturligvis foreningens økonomi.

I august fik vi klippet arealet ind mod camping pladsen og det bliver en tilbagevende aktivitet. Det vil dog ikke blive før i 2018

Broen blev taget op i september på et tidspunkt hvor vejret viste sig fra sin pæneste side, så vi har besluttet, at den i år bliver taget op lidt senere, så de hardcore vandhunde kan få en længere sæson.

Vi satte broen op i sidste uge og vi havde checket hvornår det var lavvande, men vi havde ikke taget højde for blæsten, så igen blev de der stod i vandet grundigt våde og kolde. Som altid var der stort fremmøde og mange hjælpende hænder, tak til alle for indsatsen og en hyggelig dag. En særlig tak til jer der også mødte om søndagen

Vippen på fællesarealet døde i løbet af vinteren, så Svend Åge er ved at snedkere en ny.

På sidste års generalforsamling kom et forslag om vi skulle investere i en hjertestarter. Vi har undersøgt flere aspekter og det viste sig ikke at være helt enkelt at etablere den. Der skal fremføres strøm og den skal sidde tørt og beskyttet. I mellem tiden er der kommet en løsning idet der nu er installeret en på campingpladsen.

I foråret etablerede Naturstyrelsen en ny broklap og det var spændende hvor stor betydning det ville få for os på de lavereliggende områder. Det har virkelig hjulpet og fungerer mig bekendt rigtig fint.

Vores store projekt er som bekendt Kloakprojektet. Der var møde med Vejle kommune i september og der er stor lydhør for behovet for kloakering. Kommunen arbejder på en plan for hele kommunen. Den skulle have været klar ved juletid , men nu er ordlyden,

Efter planen skulle vi her i foråret være klar med en samlet plan for kloakerings- og klimaprojekter for i første omgang de næste fire år og mere løst planer for yderligere 8 år, der kunne sendes i høring og dernæst endelig besluttes i slutningen af 2017.

Processen har desværre måttet skubbes, så det betyder at der til efteråret sendes en plan i høring som derefter skal endelig besluttes.

Tidsplanen er skubbet et ½ år i forhold til da vi mødtes med jer, desværre!

På mødet i september blev det klart for os, at kan vi vise 80% opbakning blandt medlemmerne, så var det et meget vægtigt parameter. Projektgruppen kastede sig ud i endnu et forsøg og det er lykkedes at få de 80% opbakning.

Vi følger kommunen tæt og giver lyd fra os, så vi hele tiden er i øjenhøjde.

I vores forening er der mange der yder en særlig indsats for fællesskabet og jeg vil gerne takke bestyrelsen for det ansvar der tages og for løsning af mange praktiske opgave.

Tak til kloakgruppen for deres vedholdenhed

Tak til webmester Per, der holder vores website og adresseliste vedlige

Herudover er der 3 personer, der skal have en flaske med på som tak for deres indsats

Henning Jensen for traktorhjælp

Birte Vibild for al det kaffe og morgenbrød du altid er involveret i

Sonja Lair for de lagkager vi skal have til kaffen lidt senere

Jeg håber, at jeg har husket alle for som det fremgår ydes der virkelig en stor indsats fra mange sider.

Fortsat godt møde

Keld Holm Sørensen

Formand